section_heading: Tijekom 1990-ih
paragraph_text: U dresu Kelta, Wilkins se prvi put nakon rookie sezone spustio ispod 20 koševa, no i sa 17.8 koševa u prosjeku bio je prvi strijelac Bostona. Nakon završetka sezone odlučio se otići u Europu, gdje je u dresu atenskog Panathinaikosa postao prvakom Europe. No, nakon i toga ostaje želja za NBA naslovom. Odbio je 3,5 milijuna dolara u Europi i za 400.000 dolara potpisuje za San Antonio Spurse. Trebao je činiti odličan tandem Robinson – Wilkins, ali je Spurse zadesila teška ozljeda Davida Robinsona, zbog koje je propustio gotovo cijelu sezonu. Wilkins je s prosjekom od 18.2 koševa bio prvi strijelac Spursa. Wilkins nije htio ostati i sljedeće sezone u Spursima, nego je krenuo u novu europsku avanturu u Italiju. U Fortitudu iz Bologne nije se dugo zadržao i s 39 godina završio je NBA karijeru u Orlando Magicu.